CHO พิษโควิดกระทบรายได้สัญญา-บริการวูบหนัก! กดงบฯ Q1 พลิกขาดทุนเพิ่ม
CHO พิษโควิดกระทบรายได้สัญญา-บริการวูบหนัก! กดงบฯ Q1 พลิกขาดทุน 58.46 ลบ.
14 พ.ค. 2564

บริษัท ช ทวี จำกัด (มหาชน)  หรือ CHO รายงานผลการดำเนินงานไตรมาส 1 สิ้นสุดวันที่ 31 มีนาคม 2564

สำหรับผลการดำเนินงานไตรมาส 1/2564 พลิกขาดทุนเพิ่มขึ้น 41% จากช่วงเดียวกันของปีก่อนขาดทุนสุทธิ 41.44 ล้านบาท เนื่องจากรายได้ตามสัญญาลดลง 84.99 ล้านบาท หรือลดลง 64.42% เมื่อเทียบกับงวดเดียวกันของปีก่อน โดยรายได้จากการขาย และการบริการลดลง 8.27 ล้านบาท หรือลดลง 10.91%
โดยสาเหตุที่รายได้ตามสัญญาลดลง เนื่องจากรายได้กลุ่มผลิตภัณฑ์รถลำเลียงอาหารในสนามบินได้รับผลกระทบของการแพร่ระบาดเชื้อไวรัส COVID-19 ทำให้ลูกค้ากลุ่มธุรกิจครัวสายการบินชะลอคำสั่งซื้อและลูกค้าสายการบิน แห่งหนึ่งในประเทศไทยได้เข้าสู่แผนฟื้นฟูธุรกิจภายใต้กระบวนการฟื้นฟูกิจการของศาลล้มละลาย กลาง และรายได้จากการบริการลดลงเนื่องจากการเฝ้าระวังตามมาตรการควบคุมสถานการณ์การแพร่ระบาดของ COVID-19